stanford-oval/wikipedia huggingface dataset:
Missile Command

| Missile Command |
| --- | --- |
 Missile Command Mediamuseo Rupriikin näyttelyssä.
Kehittäjä:  Atari
Julkaisija:  Atari EU Sega
Jakelija:  App Store
Suunnittelija:  Dave Theurer
Julkaistu:  heinäkuu 1980
Lajityyppi:  Shoot ’em up
Pelimuoto:  yksinpeli, kaksinpeli
Alusta:  kolikkopeli, Atari 2600, Atari 5200
Lisää peliartikkeleitaVideopelien teemasivulla
Infobox OK  : 
Missile Command on Atarin heinäkuussa 1980 julkaisema kolikkopeli, jonka Sega lisensoi Euroopan julkaisua varten. Se on yksi tunnetuimmista Atarin 1980-luvun alkupuolen kolikkopeleistä.
Pelin ajatus on yksinkertainen. Pelaaja komentaa kolmea ilmatorjuntaohjuspatteria, jotka sijaitsevat ruudun laidoilla ja keskellä. Asemien välissä sijaitsee kuusi kaupunkia, joiden kimppuun ollaan hyökkäämässä ICBM-ydinohjuksilla (joista osa on MIRV-ohjuksia jotka ohjautuvat ilmassa usean kaupungin suuntaan). Näiden lisäksi pelialueella liikkuu vihollisen lentokoneita ja avaruusaluksia. Pelaajan tehtävänä on tuhota kaikki vihollisohjukset, ennen kuin ne osuvat kaupunkeihin tai ohjuspattereihin. Kussakin patterissa on rajallinen määrä ohjuksia, jotka palautuvat pelikierroksen jälkeen, mutta tuhottuja kaupunkeja ei saa takaisin ennen kuin tietyn pistemäärän ylittyessä. Peli loppuu, kun kaikki kaupungit ovat tuhoutuneet.
Peliä on pidetty yhtenä esimerkkinä kylmän sodan ja ydinsodan uhan vaikutuksista populaarikulttuuriin. Itse pelissä kaupunkeja ei ole nimetty, mutta suunnittelijoiden mukaan kaupungit kuvaavat Kalifornian kaupunkeja: Eureka, San Francisco, San Luis Obispo, Santa Barbara, Los Angeles ja San Diego. Atari 2600 -versiossa tarinassa kerrotaan Krytol-planeetan hyökkäyksestä Zardon-planeetalle. Hieman epätavallisesti pelin loppukuvassa nähdään teksti ”The End” eikä ”Game Over”.
Kolikkopelin lisäksi pelistä on tehty useita uudisversioita ja klooneja, niin Atarin pelikonsoleille kuin muillekin laitealustoille.
Bethesdan Fallout 4 -pelissä on myös Pip-Boyllä pelattava minipeliversio Missile Commandista nimellä Atomic Command. Siinä kaupunkien tilalla on kuuluisia maamerkkejä kuten Vapaudenpatsas, ja kolmen ohjuspatterin sijaan niitä on vain yksi.
Aiheesta muualla

Missile Command Killer List of Videogamesissä (englanniksi)
Missile Command MobyGamesissa (englanniksi)
Mod revival

| Mod revival |
| --- | --- |
Alkuperä:  mod, rhythm and blues, jazz, reggae, ska, soul, beat, power pop, pub rock, punk rock, uusi aalto
Alkuperämaa:  Yhdistynyt kuningaskunta
Kehittymisen ajankohta:  1970-luvun loppu
Kehittyneitä tyylilajeja / suuntauksia:  brittipop, indie rock
The Jam esiintymässä Newcastlessa vuonna 1982
Mod revival oli rockmusiikin tyylilaji ja alakulttuuri, joka kehittyi 1970-luvun lopulla Englannissa ja levisi pienemmässä mittakaavassa myös muihin maihin.
Mod revivalin johtava yhtye oli The Jam, joka otti vaikutteita 1960-luvun mod-kulttuurista niin musiikillisesti kuin tyylillisestikin. The Jam yhdisteli punk rockin energiaa 1960-luvun yhtyeiden, esimerkiksi The Small Facesin, The Creationin, The Whon, musiikkiin. Genren suosiota lisäsivät vuonna 1979 julkaistu Quadrophenia-elokuva ja The Jamin vuotta aikaisemmin ilmestynyt All Mod Cons -albumi. The Jamin ohella muita mod revival -yhtyeitä olivat esimerkiksi The Chords, The Purple Hearts, Secret Affair, The Lambrettas, Small World, Long Tall Shorty, Back to Zero ja Squire.  Mod revivaliin kuului kiinteästi 1960-luvun tyylinen pukeutuminen, parkatakit, puvut ja skootterit. Tyylin edustajilla oli yhteenottoja esimerkiksi rockabillynuorten ja skinheadien kanssa.
Mod revivalin suosio hiipui The Jamin lopetettua vuonna 1982. Tyylillä oli kuitenkin pitkäikäinen vaikutus brittiläisen rockmusiikin kehitykseen. Mod revival ja The Jam vaikuttivat merkittävästi brittipopin syntyyn ja esimerkiksi sellaisiin yhtyeisiin kuin Blur, Oasis ja The Smiths.
Suomessa genreä edusti The Jam -tyylistä musiikkia soittanut Lola Ego, joka levytti yhden singlen Selecta-levymerkille.
Missingmyr

| Missingmyr |
| --- | --- |
 Missingmyr
 Koordinaatit: 59°20′41″N, 10°55′57″E 
Valtio:  Norja
Lääni:  Østfold
Kunta:  Råde
Pinta-ala:  
 – Maa:  0,9 km²
Väkiluku (2023):  970
 – Väestötiheys:  1 077,8 as./km²
Infobox OKVirheellinen NIMI-arvo: 
Missingmyr on taajama Råden kunnassa Østfoldin läänissä Norjassa. Taajaman pinta-ala on 0,9 neliökilometriä ja asukasluku 970 vuonna 2023.
Aiheesta muualla

Kuvia tai muita tiedostoja aiheesta Missingmyr Wikimedia Commonsissa
Mengzi (kaupunki)

| Mengzi (kiin>  蒙自市, Méngzì Shì) |
| --- | --- |

 Mengzin sijainti Honghen prefektuurissa ja Yunnanin maakunnassa
 Mengzi
 Koordinaatit: 23°22′07″N, 103°23′00″E 
Valtio:  Kiina
Maakunta:  Yunnan
Autonominen prefektuuri:  Honghen hanien ja yiden autonominen prefektuuri
Hallinto:  
 – Hallinnon tyyppi:  piirikuntatason kaupunki
Pinta-ala:  
 – Kokonaispinta-ala:  2 171,82 km²
Väkiluku (2010):  417 156
Aikavyöhyke:  UTC+8
Postinumero:  661100
Suuntanumero(t):  0873
Rekisterikilpi:  云G
 
 www.mz.hh.gov.cn 
Infobox OKVirheellinen NIMI-arvo: 
Mengzi (kiin.: 蒙自市; pinyin: Méngzì shì) on piirikuntatason kaupunki Kiinan Yunnanin maakunnassa. Se on Honghen hanien ja yiden autonomisen prefektuurin päähallintopaikka. Kaupungin pinta-ala on 2 172 neliökilometriä ja väkiluku 417 156 (vuonna 2010). Kaupungin keskusta sijaitsee linnuntietä noin 175 kilometriä maakunnan pääkaupunki Kunmingista eteläkaakkoon.
Hallinnollinen jako

Kuntatasolla kaupunki jakauttuu seitsemään suurkuntaan, kahteen maalaiskuntaan ja kahteen etniseen kuntaan. Kaupungin keskus on Wenlanin suurkunta.
Aiheesta muualla

TopChinaTravel.com: Mengzi City (englanniksi)
ChinaHighlights.com: Mengzi Ancient County (Arkistoitu – Internet Archive) (englanniksi)
YunnanToursGuide.com: Mengzi Travel Guide (Arkistoitu – Internet Archive) (englanniksi)
Modaali (kuitu)

Modaali on viskoosin kaltainen selluloosamuuntokuitu, jota käytetään vaatteissa, sisustusmateriaaleissa ja teknisissä tuotteissa. Modaalia käytetään sekoitteina puuvillan, villan ja synteettisten kuitujen kanssa. Siitä valmistetaan myös mikrokuitua.
Ominaisuuksiltaan modaali on himmeäkiiltoinen, puuvillan tuntuinen kuitu, joka on viskoosia kestävämpi käytössä ja pesussa.
Valmistusprosessi on samankaltainen kuin viskoosilla, mutta molekyyliketjut pyritään pitämään mahdollisimman pitkinä. Tällä pyritään välttämään viskoosin huonoja ominaisuuksia (rypistyminen, kutistuminen ja huono märkälujuus). Modaali tuli nykyisessä muodossaan markkinoille vuonna 1942.
Metex

Kauppaneuvos Kauko Uusitalo (1921–1988), Metexin pitkäaikainen johtaja.
Metex oli vuonna 1948 perustettu osuuskunta, jonka tehtävänä oli huolehtia Suomen metalliteollisuusalan viennistä keskitetysti. Sen päätoimipaikka oli Helsingissä, ja sen perustajina olivat merkittävät suomalaiset metalliteollisuusyritykset. Muita vastaavia vientiorganisaatioita olivat metsäteollisuuden Finnpap, Finnboard, Finncell ja Converta.
Metexiin kuului vuonna 1962 yhteensä 46 jäsentä, joilla oli runsaat sata tehdasta. Sillä oli tytäryhtiöt Finmetex Ltda, joka perustettiin Brasiliaan São Pauloon, Finnmaskiner ab, joka perustettiin Tukholmaan 1959 ja Finnmetex Spa, joka perustettiin Milanoon 1961. Ensimmäinen toimitusjohtaja oli professori Jorma Serlachius. Toimitusjohtaja vuodesta 1956 oli diplomi-insinööri Kauko Uusitalo, joka oli tullut osuuskunnan palvelukseen 1949.
Metex siirtyi 26. huhtikuuta 1984 Kaukomarkkinat Oy:n hallintaan. Uusitalo jäi tuolloin 1984 eläkkeelle, ja hänen seuraajakseen tuli Juha Waris..
Melchior Lengyel

| Melchior Lengyel |
| --- | --- |

Henkilötiedot
Syntynyt: 12. tammikuuta 1880 Balmazújváros, Unkari
Kuollut: 23. lokakuuta 1974 Budapest, Unkari
Kansalaisuus:  Unkari, myöhemmin Yhdysvallat
Ammatti:  kirjailija, näytelmäkirjailija, elokuvakäsikirjoittaja
Kirjailija
Äidinkieli: unkari
Tuotannon kieli: unkari, englanti
Tyylilajit:  näytelmä, proosa, elokuva
Aiheesta muualla
Löydä lisää kirjailijoitaKirjallisuuden teemasivulta
Melchior Lengyel, (alk. Menyhért Lebovics, 12. tammikuuta 1880 Balmazújváros Unkari – 23. lokakuuta 1974 Budapest) oli unkarilainen kirjailija, näytelmäkirjailija ja elokuvakäsikirjoittaja.
Elämänvaiheet

Lengyel aloitti uransa toimittajana ja työskenteli ensin Kassassa (nyk. Košice Slovakiassa), myöhemmin Budapestissa.
Ensimmäisen näytelmän A nagy fejedelem ('Suuriruhtinas') esitti Thalia-teatteri 1907. Unkarin kansallisteatteri esitti hänen seuraavan näytelmänsä A hálás utókor ('Kiitolliset jälkipolvet') 1908, josta hän sai Unkarin tiedeakatemian Vojnitsin palkinnon. Palkinto myönnetään vuoden parhaasta näytelmästä. Näytelmä Taifun (1909, 'Pyörremyrsky') nousi maailmanmenestykseksi, ja sitä esitetään edelleen. Sen pohjalta tehtiin Yhdysvalloissa elokuva 1914.
Hänen artikkeleitaan ilmestyi usein Nyugatissa ('Länsi'), joka oli 1900-luvun alkupuoliskolla Unkarin merkittävin kirjallisuuslehti. Ensimmäisen maailmansodan aikana unkarilainen päivälehti Az Est ('Ilta') lähetti hänet toimittajana Sveitsiin. Hänen pasifistisia artikkeleitaan ja muita julkaisujaan ilmestyi vuonna 1918 myös saksalaisissa ja ranskalaisissa lehdissä, ja ne koottiin kirjaksi Egyszerű gondolatok ('Pieniä ajatuksia').
Hänen novellinsa A csodálatos mandarin ('Ihmeellinen mandariini'), “groteski pantomiimi” ilmestyi 1916. Tarina innosti Béla Bartókin säveltämään siitä baletin Ihmeellinen mandariini 1924.
Ensimmäisen maailmansodan jälkeen Lengyel muutti pitkähköksi aikaa Yhdysvaltoihin, ja hänen kokemuksistaan ilmestyi 1922 kirja Amerikai napló (Amerikan-päiväkirja). 1920-luvulla hän toimi elokuva-alalla. Hän oli jonkin aikaa leikkaajana Berliinissä May-Filmissä. Vuosina 1929–1930 hän oli apulaisohjaajana eräässä budapestilaisessa teatterissa. Unkarilainen sanomalehti Pesti Napló ('Pestin lehti') lähetti hänet 1931 toimittajanaan Lontooseen. Hänen utopistinen romaaninsa A boldog város ('Onnellinen kaupunki') ilmestyi 1931. Sen tapahtumapaikkana on yhdysvaltalainen kaupunki, joka oli jäänyt 1906 tapahtuneen San Fransciscon maanjäristyksen aiheuttamaan kuiluun.
Hän muutti Hollywoodiin 1937 ja ryhtyi käsikirjoittajaksi. Joistakin hänen tarinoistaan tuli maailmanmenestyksiä, kuten Ninotchkasta (1939), josta hänet nimettiin Oscar-ehdokkaaksi, ja Ollako vai eikö olla (To Be Or Not To Be, 1942, ohj. Ernst Lubitsch).
Lengyel palasi Eurooppaan 1960 ja asettui Italiaan. Hänelle myönnettiin 1963 kirjallisesta työstä Rooman suuri palkinto.
1956 tapahtuneen Unkarin kansannousun jälkeen Lengyel kävi usein Unkarissa ja aikoi 1974 palata kotimaahansa. Hän ehti kuitenkin kuolla muutaman viikon kuluttua paluustaan. Hän oli kuollessaan 94-vuotias.
Kotikaupungin Balmazújvárosin kaupunginkirjasto nimettiin hänen kunniakseen 2004. Eräs kirjastonhoitaja kokosi hänen kaikki teoksensa, artikkelinsa ja hänestä julkaistut kirjoitukset tätä tilaisuutta varten.
Aiheesta muualla

Melchior Lengyel Internet Movie Databasessa. (englanniksi)
New York Times: elokuvat
'Melchior Lengyelin elokuvat (Arkistoitu – Internet Archive)
Nobel Prize Winners and Famous Hungarians: Menyhert Lengyel
Melchior Lengyel
To Be or Not To Be
Modaali

Modaali tarkoittaa seuraavia asioita:
modaali, tekstiileissä käytettävä muuntokuitu
modaali, sijamuoto unkarin kielessä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Modaali”, voi hakea sivunnimihaulla, laajalla sivunnimihaulla tai tekstihaulla.
Mieletön elokuu

| Mieletön elokuu |
| --- | --- |

Ohjaaja:  Taru Mäkelä
Käsikirjoittaja:  Raija Talvio
Tuottaja:  Markku Flink
Kuvaaja:  Jouko Seppälä
Leikkaaja:  Inge-Lise Langfeldt
Pääosat:  Kati Outinen   Elena Leeve   Miroslav Etzler   Kryštof Hádek
Valmistustiedot
Valmistusmaa:  Suomi, Tšekki, Norja
Tuotantoyhtiö:  Kinosto   Nordisk Film (levittäjä)
Levittäjä:  Nordisk Film
Ensi-ilta:  4. lokakuuta 2013
Kesto:  1h 43min
Alkuperäiskieli:  suomi
Budjetti:  1,8 milj. euroa
Aiheesta muualla
IMDb 
Elonet
AllMovie
Infobox OKNimi-testi OK: 
Mieletön elokuu on Taru Mäkelän ohjaama elokuva. Se on suomalais-tšekkiläis-norjalainen yhteistuotanto, jonka on käsikirjoittanut Raija Talvio. Pääosaa näyttelee Kati Outinen. Elokuva on saanut Suomen elokuvasäätiöltä 700 000 euron tuotantotuen. Elokuvan ensi-ilta oli 4. lokakuuta 2013.
Juoni

Hattukauppias ja selvänäkijä Elsa Aho (Outinen) elää 1960-luvun alun Helsingissä. Yhtäkkiä hänen elämäänsä palaa kadonnut rakastettu, tšekkoslovakialainen muusikkomies Jan (Miroslav Etzler), joka on saapunut Helsingin kansainvälisille nuorisofestivaaleille. Elsa haluaa saada takaisin entisen onnensa, mutta ymmärtää että hänen täytyy luopua paljosta. Elsan valintoja eivät helpota villi sisarentytär Minni (Elena Leeve) eikä naapurissa asuva poliisipäällikkö (Esko Salminen) monimutkaisine lemmenhuolineen.
Rooleissa

| 0 | 1 | 2 |
| --- | --- | --- |
|  Kati Outinen  | … |  Elsa Aho   |
|  Esko Salminen  | … |  poliisiylijohtaja   |
|  Elena Leeve  | … |  Minni Aho   |
|  Laura Birn  | … |  Kaarina Suo   |
|  Tapio Liinoja  | … |  juontaja festivaaleilla   |
|  Vesa Vierikko  | … |  lääkäri   |
|  Pirkka-Pekka Petelius  | … |  poliisi   |
|  Miroslav Etzler  | … |  Jan Novák   |
|  Aku Hirviniemi  | … |  poliisi   |
|  Maria Sid  | … |  Liisa   |
|  Tommi Korpela  | … |  poliisijohtaja   |
|  Kryštof Hádek  | … |  Adam Černý   |
|  Seela Sella  | … |  asiakas   |
|  Mario Sanchez  | … |     |
|  Pirkko Hämäläinen  | … |     |
|  Redrama  | … |  konstaapeli   |
Aiheesta muualla > Arvostelut

Aleksi Salonen: Mieletön elokuu  02.10.2013. Filmgoer.fi.
Miguel Hesayne

Miguel Esteban Hesayne (26. joulukuuta 1922 Azul, Buenos Aires – 1. joulukuuta 2019) oli 12. joulukuuta 1948 vihitty argentiinalainen pappi. Hänet vihittiin piispaksi 4. kesäkuuta 1975, ja hän toimi Viedman hiippakunnan piispana, kunnes erosi 28. kesäkuuta 1995. Hän kritisoi avoimesti vuosina 1976–1983 Argentiinaa hallinnutta junttaa. Hän jatkoi hallituksen päätösten arvostelua myös demokratian, varsinkin Carlos Menemin ja tämän seuraajan Fernando de la Rúan aikana.
Aiheesta muualla

Catholic-Hierarchy.org: Bishop Miguel Esteban Hesayne (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Miguel Hesayne
Käännös suomeksi
Merkitys

Merkitys on semiotiikan ja kielifilosofian käyttämä käsite.
C. S. Peircen mukaan merkitys on ajatussisältö, joka on yhteydessä merkkiin. Gottlob Frege jakoi ilmauksen semanttisen sisällön mieleen ja merkitykseen (Sinn und Bedeutung). Ludwig Wittgensteinin mukaan merkitys on asioiden tila, jonka lause osoittaa. Sana merkitys symboloi kielen ja todellisuuden suhdetta toisiinsa. Sanojen merkitys saadaan selville kun tarkastellaan niiden käyttöä eri tilanteissa, eri kielipelien sääntöjen yhteydessä.
Aiheesta muualla

Glüer, Kathrin & Wikforss, Åsa: The Normativity of Meaning and Content The Stanford Encyclopedia of Philosophy. The Metaphysics Research Lab. Stanford University. (englanniksi)
Speaks, Jeff: Theories of Meaning The Stanford Encyclopedia of Philosophy. The Metaphysics Research Lab. Stanford University. (englanniksi)
Selainsodat

Eniten käytetyt selaimet maittain (kesäkuu 2015)

  Google Chrome
  Internet Explorer
  Firefox
  Safari
  Opera
Selainsodiksi sanotaan verkkoselainten aggressiivista kilpailua johtavasta markkina-asemasta. Sodan asteelle sen katsotaan kiihtyneen kahdesti: 1990-luvun lopussa Internet Explorer vastaan Netscape, ja vuodesta 2004 alkaen Internet Explorer vastaan Mozilla Firefox.
Ensimmäinen selainsota

Netscape ja Internet Explorer perustuivat kumpikin ensimmäiseen laajalle levinneeseen selaimeen, Mosaiciin. Kilpailun kiristyessä  molemmat selainvalmistajat julkaisivat nopeasti yhä uusia versioita, ja monilla sivustoilla ilmoitettiin "Tätä sivustoa katsot parhaiten selaimella xxx, jonka voit ladata viereisestä linkistä". Sodassa oli kyse enemmästäkin kuin vain pelkkien selainten markkinaosuuksista: eri hakukoneet halusivat päästä oletushakukoneiksi selaimiin, ja eri yhtiöt halusivat omat linkkinsä ensiasennetun selaimen oletuskirjanmerkkilistaan. Selainsodassa pyrittiin lisäämään selaimiin uusia ominaisuuksia sen sijaan että olisi korjattu selaimiin tekovaiheessa jääneitä virheitä eli bugeja. Selaimia ei myöskään toteutettu W3C:n määräämien sääntöjen mukaan, vaan sekä Netscape että Microsoft lisäsivät selaimiin omia ei-standardisoituja toimintojaan.
Ensimmäinen selainsota > Ensimmäiset selaimet

Internetin World Wide Web kehitettiin vuonna 1991 ja sen ensimmäinen selain WorldWideWeb kehitettiin NeXT-alustalla. Vuoden 1992 loppuun mennessä oli ilmestynyt monia selaimia lähinnä ammattilaisten ja koulujen käyttämään Unix-ympäristöön. Näitä oli muun muassa ViolaWWW ja Line-node. WWW pysyi parina ensimmäisenä vuonnaan harvojen huvina, kun sen selaimet toimivat harvinaisilla laitteilla ja käyttöjärjestelmillä. Kaiken kukkuraksi selaimet eivät olleet täysin graafisia.
Huhtikuussa 1993 julkaistiin Windowsissakin toimiva Mosaic, jossa oli uutta muun muassa se että se pystyi ensi kertaa näyttämään kuvia tekstin seassa samassa ikkunassa. Koska Windows oli yleinen järjestelmä, siinä toimiva selain räjäytti WWW:n suosion pilviin ja yli 90% siellä toimivista selaimista oli vuoden 1994 alussa Mosaic-pohjaisia. Mosaicin omistus siirtyi NCSA:lta Spyglass, Inc.:lle.
Ensimmäinen selainsota > Netscapen valta-asema

Mutta vuoden 1994 edetessä Mosaicin suosio laski nopeasti, kun nouseva uusi yritys Netscape myi Mosaicia parempaa selainta lokakuusta 1994 alkaen. Siinä tekstiä ja kuvia näytettiin ensi kertaa sitä mukaa kun sivu latautui. Netscapen perustaja Marc Andreessen oli kehittänyt Mosaicia, mutta lähti omille teilleen. Netscapesta tuli vakioselain melko pian. Microsoftin johdossa tajuttiin selainmarkkinoiden mahdollisuudet. Microsoft yritti turhaan hankkia Netscapen lisenssin. Microsoft hankki pian Spyglassilta Mosaicin lisenssin ja kehitti Mosaicin pohjalta oman selaimensa, Internet Explorer 1.0:n.
Netscape jakoi selaintaan ilmaiseksi ei-kaupallisille käyttäjille. Netscapen sai monille tunnetuille käyttöjärjestelmille ja laitealustoille. Netscape oli käyttäjämäärien mukaan 1995–1996 huipulla kun siitä julkaistiin versiot 2.0 ja 3.0. Netscapea arvosteltiin siitä, että se pyrki luomaan verkkoon omia standardejaan neuvottelematta verkkoa koordinoivan komitean W3C:n kanssa. Näitä olivat muun muassa JavaScript. Tällä tavoin Netscape heikensi kilpailijoiden mahdollisuuksia. Netscapella oli muutamia pieniä kilpailijoita, joista yksi oli Microsoftin Windows 95+ -päivityspaketin mukana vuonna 1995 jakama Internet Explorer 1.0.
Ensimmäinen selainsota > Internet Explorerin nousu

Vuoden 1995 lopuilla Microsoft laittoi Internet Explorer 2.0:n vapaaseen jakoon sivulleen, mutta tämäkään ei horjuttanut Netscapen valta-asemaa. Elokuussa 1996 Microsoftin julkaisema Internet Explorer 3.0 alkoi kilpailla vuoden 1997 loppuun mennessä Netscapen kanssa.
Netscape hävisi selainsodan lähinnä sen takia, että Microsoft myi Internet Explorer-selainta uusien Windows-käyttöjärjestelmien kanssa samassa paketissa. Lokakuussa 1997 Microsoft julkisti selaimensa version 4.0. Netscapen käyttäjämäärä romahti rajusti vuosina 1998–1999, jolloin Windows 98 levisi maailmalla. Vuonna 1999 julkaistu edeltäjäänsä vakaampi Internet Explorer 5.0 oli selain, joka kukisti Netscapen markkinoilla.
Vuoden 1998 puolivälissä joka toinen selain oli Internet Explorer. Netscape-selainta valmistanut yritys lopetti virallisesti toimintansa vuonna 2003, ja Netscapen tuotemerkki siirtyi toiselle yritykselle. Vuonna 2006 Microsoft ei enää virallisesti julistanut selaimiensa olevan Mosaicin markkinoijan Spyglassin lisenssiin pohjautuvia.
Toinen selainsota

Vuoden 2004 lopulla entisten Netscapen ohjelmoijien perustama Mozilla-säätiö julkaisi Firefox 1.0:n, jonka lähdekoodi on ohjelman kehittäjille avoin. Julkaisustaan lähtien Firefoxin osuus on kasvanut aaltoillen, mutta jatkuvasti. Firefox ylitti 200 miljoonan latauksen rajapyykin 31. heinäkuuta 2006.
Joulukuussa 2008 Firefoxin käyttöosuus oli maailmassa jo noin 21%, ja Suomessa miltei puolet käytti Firefox-selainta. Valtaosa Windows-käyttäjistä käyttää yhä Internet Explorer-selainta, jota pidetään tietoturvan kannalta huonompana kuin Firefoxia. Muita selaimia, kuten Operaa ja Safaria, käytetään vähemmän kuin Exploreria ja Firefoxia.
Vastareaktioita

Kaikki Internetin käyttäjät eivät pitäneet yhtiöiden pyrkimyksestä monopolisoida WWW omalle selaimelleen. Ensimmäinen vastareaktio oli ZDNetin vuonna 1997 julkaisema artikkeli, jonka pohjalta perustettiin Web Interoperability Pledge. Osallistuvat varmistivat kotisivunsa toiminnan kaikilla selaimilla ja lupasivat noudattaa standardinmukaista HTML-koodia.
Toinen vastaava kampanja oli Viewable with Any Browser Campaign -kampanja vuodelta 2011.
Kampanjoihin liittyvät painikkeet, jotka linkittivät kampanjasivuille ja W3C:n validator-sivulle, jolla voi tarkistaa verkkosivunsa noudattavan standardeja.
BrowserChoice.eu

Euroopan unioni huolestui 2000-luvun lopulla Microsoftin selaimen sisällytyksesta monopoliasemassa olleeseen Windows-käyttöjärjestelmään.
Euroopan unioni teki Microsoftille vaatimuksen, että sen omalle tuotteelle eli IE-selaimelle oli esitettävä vaihtoehtoja. Päätös sinetöitiin Euroopan unionin tuomioistuimessa.
Selainvalinta (engl. browser choice) oli osa Microsoftin Windows -käyttöjärjestelmää vuosina 2010–2014. Selainvalinta näkyy mm. työpöydälle ilmestyvänä erillisenä kuvakkeena eli ikonina.
Seuraavat 12 Internet-selainta oli valittu selainvalinnan vaihtoehdoiksi. Lista noudattaa valintaikkunan järjestystä ensimmäisestä viimeiseen:
Google Chrome
Safari
Internet Explorer eli IE
Mozilla Firefox
Opera
Maxthon
Lunascape (Lunascape Orion)
SRWare Iron
Avant
SlimBrowser
K-Meleon
Flock
Eri selainten markkinaosuuksien muutokset vuosina 1996-2009
Netscapen käyttäjien määrä kaikista selaimista eri vuosina. Netscape hävisi selainsodan, koska Microsoft alkoi kaupata selaintaan Windowsin kanssa samassa paketissa.
Eri selainten pohjana toimivien koneiden yleisyyksien kehitys.
Selainten suhteelliset käyttäjämäärät StatCounterin mukaan.
Saarijärvi (Pihtipudas)

| Saarijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°30′23″N, 25°07′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Alvajärven valuma-alue (14.48)
Laskujoki:  ei laskuojaa 
Järvinumero:  14.486.1.017
Mittaustietoja
Pinnankorkeus:  177,4 m  
Pituus:  640 m  
Leveys:  600 m  
Rantaviiva:  2,77 km  
Pinta-ala:  20,997 ha  
Tilavuus:  0,0004382 km³ 
Keskisyvyys:  2,09 m  
Suurin syvyys:  3,1 m  
Saaria:  ei saaria 
 fiSaarijärvi 
Saarijärvi  on Keski-Suomessa Pihtiputaalla  Muurasjärven lähellä sijaitseva järvi.
Maantietoa

Järvi on 640 metriä pitkä, 600 metriä leveä, ja sen pinta-ala on 21 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 438 200 kuutiometriä. Sen keskisyvyys on 2,1 metriä ja suurin syvyys on 3,1 metriä. Sen rantaviivan pituus on 2,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Karankajoen valuma-alueeseen (14.486) se kuuluu. Järven vedenpinnan korkeus on 177,4 metriä mpy.
Mohamed Amine Ben Amor

| Henkilötiedot |
| --- | --- | --- |
Syntymäaika: 3. toukokuuta 1992 (ikä 32)
Syntymäpaikka: Sousse, Tunisia
Pelipaikka: puolustava keskikenttä
Pituus: 184 cm
Seura
Seura:  Al-Ahli SC
Pelinumero: 20
Seurat
| Vuodet | Seura | O (M) |
| 2014– 2018 |  ES Sahel →  Al-Ahli SC | 70 (2) 5 (0) |
Maajoukkue
| 2015– |  Tunisia | 27 (3) |
 Seurajoukkueuran tilastot kattavat vain kansalliset sarjat, päivitetty 19. kesäkuuta 2018.  Maajoukkueuran tilastot päivitetty 18. kesäkuuta 2018.
Mohamed Amine Ben Amor (arab. محمد أمين بن عمر‎, s. 3. toukokuuta 1992 Sousse) on tunisialainen jalkapalloilija. Keskikentällä pelaava Ben Amor edustaa Saudi-Arabian valioliigassa pelaavaa Al-Ahlia.